Isla Mavulis
Ti Isla Mavulis ket ti akin-amianan unay kadagiti Is-isla ti Batanes ken ti akin-amianan unay nga isla iti Filipinas. Daytoy ket parte ti probinsia ti Batanes. Saan a matagtagitao ti isla ngem masansana binisbisita babaen dagiti mangngalap (kaaduan manipud iti Itbayat).
Dagiti sabali a nagan[urnosen | urnosen ti taudan]
Dagiti patneng a manakman iti Batan ket tinawtawaganda pay ti isla iti Dihami, ti kayatna a sawen ket "amianan" iti pagsasao nga Ivatan. Babaen dagiti sumagmamano a kameng ti kolonial a gobierno ti Espania daytoy ket tinawtawagan iti Diami, ken daytoy ket ammo pay a kas Yami wenno Y'Ami kadagiti kaaduan mapa ti Panawen ti Kolonial nga Amerika iti Filipinas. Saan koma nga iyallilaw iti naudi a naibaga iti aborihinal a Yami iti Taiwan nga agtataeng kadagit iisla iti ad-adayo nga amianan iti las-ud dagiti patingga ti teritorio ti Filipinas, ngem maikabagian iti tattao nga Ivatan babaen ti heograpiko, kultura ken lingnguistiko.
Heograpia[urnosen | urnosen ti taudan]
Ti isla ket parte ti Bulkaniko nga Arko ti Luzon, ken mabirukan iti 141 kilometro (88 mi) iti abagatan a daya ti akin-abagatan nga ungto ti nangruna nga isla ti Taiwan ken 98 km iti kaasitgan nga isla ti Taiwan, ti "Isla Basbassit nga Orkidia" . Ti kaadayona iti Luzon ket 288 kilometro (179 mi). Ti isla ket 2.2 km iti kaatiddog ken agingganaiti maysa a kilometro iti kaakaba. Ti kangatuan a punto, ti Turod Y'Ami, ket 219 metro (719 ft) iti kangato. Nabato ti isla kadagiti aplaya ngem ngem naabongan kadagiti nalangto a mulmula, a mairaman ti parakad, dagiti vuyavuy a palma ken dagiti pay sabali a patneng a bassit a kayo. Adu pay a mabirukan dagiti kapi iti niog.
som_Latn ilo_Latn ilo_Latn ilo_Latn ilo_Latn ilo_Latn